Raport îngrijorător: Uniunea Europeană a cheltuit mai mult pentru petrol și gaze din Rusia decât pentru sprijinul acordat Ucrainei
Uniunea Europeană a cumpărat, anul trecut, combustibili din Rusia în valoare de 22 miliarde de euro, în pofida eforturilor de a renunța la dependența de Moscova, arată un raport al Centrului de Cercetare pentru Energie și Aer Curat (CREA), publicat luni, la trei ani de la invazia Rusiei în Ucraina. Prin comparație, organizația internațională a oferit doar 19 miliarde de euro pentru a sprijini Kievul.